Novak ewenaar Pete met 14de Slam-titel | Netwerk24
Novak ewenaar Pete met 14de Slam-titel
10 September 2018 07:12
Novak Djokovic, die nuwe VSA-=Ope-kampioen. Foto: Getty Images
Novak Djokovic het Sondag vir die derde keer by die Amerikaanse Ope geseëvier en trek nou gelyk met die legendariese Pete Sampras op 14 Grand Slam-titels.
SuperSport.com berig die Serwiër was met 6-3, 7-6 (7/4), 6-3 baas teen Juan Martin del Potro van Argentinië.
Djokovic omhels sy teenstander in Sondag se eindstryd, Juan Martin del Potro. Foto: Getty Images
Djokovic, in sy agtste eindstryd in New York en die kampioen in 2011 en 2015, is nou net drie major-titels agter Rafael Nadal en ses agter die rekord van 20 wat deur Roger Federer gehou word.
Die 31-jarige Djokovic, wat verlede jaar se toernooi weens ’n elmboogbesering misgeloop het wat gedreig het om sy loopbaan te kniehalter, het boonop vir die derde keer die Wimbledon- en VSA-Ope-krone in dieselfde jaar verower.
Del Potro, derde op die wêreldranglys, het in slegs sy tweede Grand Slam-eindstryd verskyn nadat hy juis by Flushing Meadows nege jaar gelede as die Amerikaanse Ope-kampioen gekroon is.
Djokovic se oorwinning beteken 50 van die laaste 55 Slams is verower deur die “Groot Vier” bestaande uit Federer, Nadal, Djokovic en Andy Murray.
Soak in the moment with @DjokerNole...#USOpenpic.twitter.com/gKNYq9cji3
Congratulations @DjokerNole & @delpotrojuan!https://t.co/3geRmZNXkq#USOpenpic.twitter.com/tyvkIlgmJU
The outpouring of ? this evening has been unbeatable...@delpotrojuan ??#USOpenpic.twitter.com/cJoab1KpUf
Praise to an idol and a fellow competitor...@DjokerNole shows some ? for Pete Sampras and his worthy opponent this evening.#USOpen pic.twitter.com/Gl5MSwDkaU
Meer oor: Flushing Meadows | Novak Djokovic | Tennis | Juan Martin Del Porto | Wta | Atp | New York | Amerikaanse Ope
Djoker én Delpo: Van krank tot kookwater
KYK: Geen trane van vreugde vir Naomi
KYK: Osaka klop Serena in eindstryd vol drama